Doc.dr Snježana Rajilić dipl. inž. saobraćaja rođena je u Prijedoru 1965 godine. Osnovnu školu završila je u Svodni, a srednju Statističko-tehničku školu u Prijedoru 1984. godine.
Na Saobraćajnom fakultetu u Sarajevu je diplomirala 1990. godine i stekla zvanje Diplomirani inžinjer željezničkog saobraćaja. Magistarski rad pod nazivom "Reorganizacija putničkog i teretnog saobraćaja u uslovima tržišnog privređivanja u ŽRS" odbranila je 06.07.2010. godine na Univerzitetu u Novom Sadu – Tehnički fakultet ″Mihajlo Pupin″ Zrenjanin.
1991.godine zapošljava se kao Referent za robni saobraćaj u Robnom centru Prijedor na Željeznicama Republike Srpske – RJ Prijedor. Od 1992. do 1996. godine radi u sektoru za Opšte i kadrovske poslove u Željeznicama Republike Srpske - RJ Novi Grad, a zatim do 1998. godine kao Referent za putnički saobraćaj u RJ Novi Grad. Funkciju Šefa stanice Novi Grad obavlja u periodu od 1998. do 2000. godine. Iste, 2000. godine imenovana je za Stručnog saradnika pri Kabinetu generalnog direktora Željeznica Republike Srpske.
Za Narodnog poslanika u Narodnoj Skupštini Republike Srpske birana je u dva mandata od 2000. do 2006. godine, a za Poslanika u Parlamentarnoj skupštini BiH u mandatu 2006. – 2008. godine. Na lokalnim izborima 2008. godine izabrana na funkciju Načelnika opštine Novi Grad i tu dužnost obavlja u dva mandata.
U toku 2010. i 2011. godine angažovana je kao saradnik na Visokoj školi "Centar za poslovne studije" u Kiseljaku, BiH gde je objavila Osnovni udžbenik pod nazivom ″Preduzetništvo″ kao koautor sa doc dr. Daliborom Misiračom.
U dosadašnjem radu bila je koautor jednog rada u međunarodnom časopisu sa SCI liste, dva rada na međunarodnim naučnim skupovima i jednog osnovnog udžbenika na visokoj školi.